ΓΡΑΠΤΗ ΕΡΩΤΗΣΗ E-0898/03

υποβολή: Wilhelm Piecyk (PSE) προς την Επιτροπή

(21 Μαρτίου 2003)

Θέμα: Προμήθεια χαρτιού της Ευρωπαϊκής Επιτροπής

Η Επιτροπή της ΕΕ παρήγγειλε το έτος 2002 για πρώτη φορά ανακυκλωμένο χαρτί με ποσοστό λευκότηταςψηλότερο από 90 %.

Οι δαπάνες (με βάση τις γενικότερες τιμές στην αγορά) για την προμήθεια ανακυκλωμένου χαρτιού με ποσοστό λευκότητας σχεδόν 100 % είναι 20-30 %ψηλότερες από ότι για αντίστοιχο χαρτί με χαμηλότερο ποσοστό λευκότητας. Επιπλέον αντίκειται η χρησιμοποίηση ανακυκλωμένου χαρτιού μεψηλό ποσοστό λευκότητας (π.χ. παρασκευασμένο από απόβλητα κοπής) τις ιδέες περί κύκλου ζωής και είναι ως εκ τούτου ένα λανθασμένο σύνθημα από πλευράς πολιτικής περιβάλλοντος.

Στο πλαίσιο αυτό ερωτώ την Επιτροπή:

1. Ποιο είδος ανακυκλωμένου χαρτιού με ποιο βαθμό λευκότητας προμηθεύεται το Ευρωπαϊκό Κοινοβούλιο από το 2000:

2. Σε ποιο βαθμό συμβιβάζεται η χρησιμοποίηση ενός περίπου 100 % άσπρου ανακυκλωμένου χαρτιού με τις προϋποθέσεις περί προμηθειών που διατυπώνονται στην Πράσινη Βίβλο σχετικά με την ολοκληρωμένη πολιτική προϊόντων, που ζητεί τον προσανατολισμό των δημόσιων προμηθειών σε οικονομικά κριτήρια και τον προσανατολισμό της κατανάλωσης σε προϊόντα φιλικά προς το περιβάλλον·

3. Πώς δικαιολογεί ή αντισταθμίζει η Ευρωπαϊκή Επιτροπή τις επιπλέον δαπάνες που προκύπτουν κατά τη χρησιμοποίηση ανακυκλωμένου χαρτιού με ποσοστό λευκότητας 100 %·

4. Ποια μορφή διαγωνισμού θα χρησιμοποιεί στο μέλλον η Επιτροπή ώστε να μην αποκλείει κατ' αρχήν προσφέροντες οικολογικό ανακυκλωμένο χαρτί από τις διαδικασίες διαγωνισμού·

Απάντηση του κ. Kinnock εξ ονόματος της Επιτροπής

(21 Μαΐου 2003)

1. Μέχρι το 2000, η Επιτροπή χρησιμοποιούσε το ανακυκλωμένο χαρτί αναπαραγωγής εγγράφων Trend White που προμήθευε η επιχείρηση Steinbeis Temming. Ο βαθμός λευκότητας του χαρτιού αυτού ήταν 80 %. Από τον Ιανουάριο του 2001 μέχρι σήμερα, και σαν αποτέλεσμα του προμηθευτικού διαγωνισμού 99/32/Admin.D.2, η Επιτροπή χρησιμοποιεί χαρτί αναπαραγωγής που είναι κατά 100 % ανακυκλωμένο από χρησιμοποιημένο χαρτί (μετά τον καταναλωτή) και χαρακτηρίζεται από ISO (Διεθνής Οργανισμός Τυποποίησης) λευκότητας επιπέδου 106 %.

2. Η Επιτροπή αποδίδει ιδιαίτερη σημασία στην προμήθεια περισσότερο πράσινων προϊόντων και σελικά καλής σχέσης αξίας/τιμής. Ο σημερινός προμηθευτής χαρτιού αυτού του είδους έχει ήδη λάβει αρκετές περιβαλλοντικές πιστοποιήσεις, και ιδίως τις ISO 14001, National Association of Paper Merchants (NAPM) Recycled Mark, Blue Engel και Nordic Swan.

Περαιτέρω, ο προαναφερόμενος προμηθευτικός διαγωνισμός απαιτούσε από τον αντισυμβαλλόμενο να συμπεριλάβει στην τιμή του όχι μόνο την προμήθεια χαρτιού αλλά επίσης την παροχή συμπληρωματικώνπηρεσιών, όπως ένα ηλεκτρονικό σύστημα απευθείας παραγγελιών μέσω του Διαδικτύου, και τη διαχείριση αποθέματος και παραδόσεις σε περισσότερα από 700 σημεία παράδοσης, εντός 24 ωρών.

3. Το πρόσθετο κόστος δικαιολογείται από το γεγονός ότι συμπεριλαμβάνονται οι ανωτέρωπηρεσίες. Οιπηρεσίες αυτές είναι φθηνότερες να αποκτηθούν μέσω του διαγωνισμού παρά με την εσωτερική διοργάνωση της παροχής τους.

4. Στα πλαίσια ενός συνολικού προμηθευτήλικού γραφείου, οι μελλοντικοί προμηθευτικοί διαγωνισμοί αυτού του είδους θα προβλέπουν την αγορά οικολογικού χαρτιού που να ανταποκρίνεται στις διοικητικές απαιτήσεις της Επιτροπής για αποτελεσματική επικοινωνία ενώ παράλληλα να τηρούνται τα αυστηρότερα δυνατά οικολογικά κριτήρια.

Η προσέγγιση αυτή θα δώσει στην Επιτροπή την ευκαιρία να ανοίξει όσο το δυνατόν περισσότερο την αγορά σε παραγωγούς οικολογικού χαρτιού, εξασφαλίζοντας έτσι την ταυτόχρονη επίτευξη χαμηλού κόστους και αυστηρού σεβασμού του περιβάλλοντος.

Τέλος, το ζήτημα αυτό θα αντιμετωπισθεί στα πλαίσια τηςλοποίησης του κοινοτικού συστήματος οικολογικής διαχείρισης και οικολογικού ελέγχου (EMAS)(1) εντός της Επιτροπής. Στη συνέχεια της αποφάσεως της Επιτροπής της 7ης Σεπτεμβρίου 2001(2), τρειςπηρεσίες της (Γενική Γραμματεία, Γενική Διεύθυνση Προσωπικού και Διοίκησης και Γενική Διεύθυνση Περιβάλλοντος), στις οποίες προστίθεται η πρόσφατα ιδρυθείσαπηρεσίαποδομών και διοικητικήςποστήριξης — Βρυξέλλες (OIB), θα καταστρώσουν ένα σύστημα διαχείρισης, το οποίο θα επιτρέψει στην Επιτροπή τη συνεχή βελτίωση των επιδόσεων της καθημερινής δραστηριότητάς της, από άποψη σεβασμού του περιβάλλοντος.

(1) Κανονισμός αριθ. 761/2001 του Ευρωπαϊκού Κοινοβουλίου και του Συμβουλίου της 19ης Μαρτίου 2001 για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS). ΕΕ L 114, 24.4.2001.

(2) Απόφαση της Επιτροπής 2001/681/ΕΚ της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (κοινοποιηθείσαπό τον αριθμό Ε(2001) 2504), ΕΕ L 247 της 17.9.2001.